**Մանուիլ Անդրեևիչ Անդրեև** (ռուս.՝ Мануил Андреевич Андреев, մարտի 21, 1884(1884-03-21), Յարցևո, Դուխովիշչինսկի ուեզդ, Սմոլենսկի գավառ, Ռուսական կայսրություն - նոյեմբերի 22, 1959(1959-11-22), Մոսկվա, ԽՍՀՄ), խորհրդային նկարիչ և մանկավարժ, ով իր ստեղծագործությունները նվիրել է գրաֆիկական արվեստին` արդյունաբերական գրաֆիկային։ Նրա աշխատանքները երկար տարիներ եղել են հրուշակեղենի բոլոր ցուցափեղկերի զարդարանքը, նախ ցարական Ռուսաստանում, այնուհետև՝ Խորհրդային Միությունում։

Կենսագրություն
--------------

Ծնվել է 1884 թվականի մարտի 21-ին Սմոլենսկի նահանգի Յարցևո քաղաքում, ջուլհակագործական ֆաբրիկայի մեխանիկի ընտանիքում։ Շուտով ընտանիքը տեղափոխվել է Մոսկվա, որտեղ Մանուիլն ավարտել է Պետրովսկո-Բասմանի ուսումնարանը, և ծնողները նրան ուղարկել են աշխատելու սրբապատկերների արվեստանոցում՝ որպես աշակերտ։

1898 թվականին հայրը նրան աշխատանքի է տեղավորել Պոկրովկայի վրա գտնվող Յուլիուս-Թեոդոր Կիրստենի վիմատպագրական փորագրության բաժնում որպես աշակերտ։ Միաժամանակ երիտասարդ աշակերտն ընդունվել է Ստրոգանովյան ուսումնարանի երեկոյան բաժին, որն ավարտել է 1901 թվականին և շարունակել է աշխատել տպարանում՝ որպես գծանկարիչ։

«Ծոռթաթ արջ» կոնֆետի պիտակը, որը արտադրվել է շոկոլադե կոնֆետների և թեյի թխվածքաբլիթների «Էյնեմ» ընկերության կողմից
1906 թվականին Մանուիլն ընդունվել է Մոսկվայի գեղանկարչության, քանդակագործության և ճարտարապետության ուսումնարան, միանգամից հիմնական դասարան՝ շրջանցելով հանրակրթականը, որն ավարտել է հինգ տարի անց և մնացել այդտեղ ևս չորս տարի՝ սովորելով հայտնի նկարիչ-մանկավարժ Ալեքսեյ Ստեպանովի դասարանում՝ կատարելով ինքնուրույն աշխատանքներ գեղանկարչության նկարչի կոչման համար։ Ուսման ընթացքում Անդրեևն արժանացել է գովասանքի, ինչպես նաև դրամական պարգևների և մեկ անգամ Լևիտանովի անվան կրթաթոշակի։ Միաժամանակ, շարունակել է աշխատել տպարանում, որը 1909 թվականին վարձակալել են Վիլհելմ-Թեոդոր և Հերման-Յուլիուս Մեներտ եղբայրները։ 1913 թվականին Մանուելը հաղթել է պատի գովազդային օրացույցի նախագծման մրցույթում, որն անցկացվել է «Էյնեմ» ընկերության շոկոլադային կոնֆետների և թեյի թխվածքաբլիթների ֆաբրիկայի կողմից և այդ ժամանակվանից խոշորագույն ֆաբրիկան իր արտադրանքի գրաֆիկական ձևավորման և գովազդի մեծ մասը սկսել է պատվիրել Մեներտ եղբայրների մոտ։

Ընկերության խորհրդի տնօրեն Վլադիմիր Գեյսի աջակցությամբ նկարիչը հաջողությունների է հասել արդյունաբերական գրաֆիկայի բնագավառում։ Տիրապետելով մանրանկարչության արվեստին և այդ ժամանակվա վիմագրության տեխնիկական հնարավորություններին՝ նա այդ հմտությունները կիրառել է իր աշխատանքում։ 1913 թվականին նա դարձել է «Ծոռթաթ արջ» կոնֆետների ձևավորման առաջին տարբերակների հեղինակը, որոնք լայնորեն հայտնի են եղել ավելի քան մեկ դար։ Հետաքրքիր է, որ առաջին կոնֆետի փաթեթավորման համար Մանուիլ Անդրեևը փոխառել է Իվան Շիշկինի «Առավոտը սոճիների անտառում» նկարի սյուժեն։

Հոկտեմբերյան հեղափոխությունից հետո Անդրեևը սկսել է մասնակցել գրաֆիկական նկարիչների ցուցահանդեսներին և դասավանդել, ինչպես նաև նկարել է բնապատկերներ մերձմոսկովյան բնության թեմաներով՝ իր բոլոր աշխատանքները կատարելով տեմպերա ներկերով մոխրագույն թղթի վրա։ Սակայն, նրա ստեղծագործության հիմնական ուղղությունը մնացել է արդյունաբերական գրաֆիկայի և գովազդի ոլորտում աշխատանքը։ 1922-1930 թվականներին, արդեն Բուխեևի գործարանի (այդպես է կոչվել Մեներտ եղբայրների տպարանը ազգայնացումից հետո), նկարիչ Անդրեևը սկսել է կատարել ԽՍՀՄ գինու, օծանելիքի, ծխախոտի, թեյի և սուրճի, պահածոների արդյունաբերության պատվերները։

1944 թվականից Մանուիլ Անդրեևիչը դարձել է Մոսկվայի նկարիչների միության անդամ՝ նկարչություն դասավանդելով երիտասարդ գրաֆիստներին, այդ թվում՝ Լեոնիդ Չելնոկովին, ով իր ուսուցչի մահից հետո ստեղծագործորեն վերամշակել և վերականգնել է նրա հայտնի գործերից շատերը։

Նեկրասովի անվան կենտրոնական ունիվերսալ գիտական ​​գրադարանի հավաքածուներում է գտնվում նկարչի նախահեղափոխական և խորհրդային շրջանի ստեղծագործությունների առավել ամբողջական ալբոմը։

Անդրեևը մահացել է Մոսկվայում, 1959 թվականի նոյեմբերի 22-ին։

* Մանուիլ Անդրեևի ստեղծած «Էյնեմ» արտադրանքի պիտակները
* 
* 
* 
* 
* 
*

Ծանոթագրություններ
------------------

1. 1 2  "Андреев Мануил Андреевич". Արխիվացված է the original 2018 թ․ նոյեմբերի 11-ին. Retrieved 2018 թ․ սեպտեմբերի 29.
2. 1 2  "Историческое здание типографии братьев Менертов". Արխիվացված from the original on 2018 թ․ սեպտեմբերի 29. Retrieved 2018 թ․ սեպտեմբերի 29.
3. 1 2  "Вкус нашего детства". *«Дилетант»*. 2015 թ․ հուլիսի 7. Արխիվացված from the original on 2019 թ․ հոկտեմբերի 29. Retrieved 2018 թ․ սեպտեմբերի 29.
4. ↑  "Прусские корни «Красного Октября»". Արխիվացված from the original on 2018 թ․ սեպտեմբերի 29. Retrieved 2018 թ․ սեպտեմբերի 29.
5. ↑  "Мануил Андреев — классик российской этикетки". Արխիվացված from the original on 2018 թ․ նոյեմբերի 4. Retrieved 2018 թ․ սեպտեմբերի 29. `{{cite web}}`: no-break space character in `|title=` at position 15 (help)

Արտաքին հղումներ
----------------

* Мануил Андреев — шоколадный художник
* Московский художник Андреев Мануил Андреевич

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | VIAF: 754144647674926529870 · WorldCat VIAF: 754144647674926529870 |

 |